cyanic-selkie/wikianc huggingface dataset:
Schmidt-Newton-Teleskop
Iwwersiicht
Am Tubus vum Schmidt-Newton-Teleskop gëtt d'Liicht vum sphäreschen Haaptspigel gebëndelt an trëfft op de flaache 45°-Sekundärspigel, deen d'Liicht säitlech aus dem Tubus an den Okular leet. De Sekundärspigel ass an der Mëtt vun enger dënner asphärescher Glasscheif (Schmidt-Plack) duerch eng Spigelfaassung als separat optescht Glidd ugemaach. D'Korrektiounsplack behieft déi sphäresch Aberratioun vum Haaptspigel komplett a minimiséiert d'Koma vum ganze System.
NGC 2758
Den NGC 2758 ass eng Spiralgalaxis am Stärebild Hydra. Si gouf am Joer 1885 vum Astronom Frank Muller um Leander McCormick Observatory entdeckt.
Outriaz
Outriaz ass eng franséisch Gemeng am Departement Ain an der Regioun Auvergne-Rhône-Alpes.
D'Gemeng läit an der Combe du Val tëscht de Biergrécker vum Bugey. Seng Nopeschgemenge si Lantenay, Corcelles a Vieu-d'Izenave.
Bis 1878 huet Outriaz zu der Gemeng Lantenay gehéiert.
Belmont-Luthézieu
Belmont-Luthézieu ass eng fréier franséisch Gemeng am Departement Ain an der Regioun Auvergne-Rhône-Alpes am Dall vum Séran.
Duerch d'Uertschaft féiert d'Departementale D8 déi vun Artemare op de Col de la Lèbe féiert.
Geschicht
D'Gemeng Belmont-Luthézieu déi 1974 duerch d'Fusioun vun de fréiere Gemenge Belmont a Luthézieu entstanen ass huet hirersäits den 1. Januar 2019 mat de Gemenge Sutrieu, Lompnieu a Vieu fusionéiert fir déi nei Gemeng Valromey-sur-Séran ze bilden, an där s'eng delegéiert Gemeng ass.
Rubus sprengelii
D'Rubus sprengelii ass eng Planzenaart aus der Gattung Rubus an der Famill vun de Rosaceae.
D'Verbreedungsgebitt vun der Aart läit an Irland, a Groussbritannien, an Holland, an der Belsch, zu Lëtzebuerg, a Frankräich, an Däitschland, an Dänemark, an der Tschechescher Republik, a Polen, a Schweden an an Norwegen.
Se gouf 1819 vum däitsche Biolog Carl Ernst August Weihe beschriwwen.
Lazer (Hautes-Alpes)
Lazer ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
The Return of the Musketeers
The Return of the Musketeers ass e brittesch-franséisch-spuenesche Film vum Richard Lester aus dem Joer 1989 nom Roman Vingt ans après vum Alexandre Dumas (Papp). The Return of the Musketeers ass den drëtte Film aus der vum Richard Lester gedréinter Trilogie no Romaner vum Alexandre Dumas.
Ëm wat geet et am Film?
Den d'Artagnan muss mat engem Opdrag vum Kardinol Mazarin an England reesen…
René Hengel
De René Hengel, gebuer den 8. Januar 1928 am Neiduerf a gestuerwen de 27. November 2012, war e lëtzebuergesche Gewerkschaftler a Politiker.
De René Hengel war Elektriker vu Formatioun. 1945 gouf hie Member vum nei gegrënnten LAV, der Virgängerorganisatioun vum OGBL. Hie gouf do spéider Sekretär a Chefredakter vun der Gewerkschaftszäitschrëft Arbecht.
1947 gouf hie Member vun der LSAP, fir déi hie vun 1964 bis 1994 Deputéierte fir de Bezierk Zentrum an der Chamber war. Ausserdeem war hien och vun 1969 bis 1975 am Gemengerot vun der Stad Lëtzebuerg souwéi vun 1981 bis 1989 an deem vun Hesper.
François Bertemes
De François Bertemes, gebuer de 24. Januar 1958, ass e lëtzebuergeschen Archeolog (Spezialist vun der Virgeschicht) an Universitéitsprofesser zu Halle.
Formatioun a Carrière
Mat néng Joer huet de François Bertemes, Jong vum Kënschtler Roger Bertemes, ugefaangen, Fossilien ze sammelen. An de Joren duerno huet hien e puer Stagen am deemolege Staatsmusée, ë. a. ënner der Leedung vum Jeannot Metzler, gemaach.
Nom Secondaire huet hien d'éischt Geschicht, klassesch Philologie a physesch Geographie um deemolege Centre universitaire an der Stad studéiert; duerno goung en op Saarbrécken, fir Vir- a Fréigeschicht, vorderasiatesch Archeologie a Geologie op der Universitéit vum Saarland ze studéieren. No sechs Joer ass hien do zum Dr. Phil. promovéiert ginn. Hien huet du wärend e puer Joer als wëssenschaftlechen Assistent geschafft, donieft och op der Universitéit vu Metz, respektiv zu Paräis op der Sorbonne (Paris 1) als Chargé de cours. 1997 huet hie sech schliisslech zu Saarbrécken habilitéiert a konnt domat Universitéitsprofesser ginn. Zanter 1998 dozéiert de François Bertemes prehistoresch Archeologie op der Martin-Luther-Universität Halle-Wittenberg am däitsche Bundesland Sachsen-Anhalt.
Als Archeolog huet de François Bertemes sech mat der ~4000 Joer aler Himmelsscheif vun Nebra beschäftegt (haut am Landesmuseum für Vorgeschichte zu Halle ze gesinn). Hien huet tëscht 2002 an 2004, eng international Archeologenekipp dirigéiert, déi d'Kreisgrabenanlage vu Goseck (Sachsen-Anhalt), déi 1991 entdeckt gi war, ausgegruewen a rekonstruéiert huet. Hien huet awer och a Südeuropa, souwéi am ägeesche Raum gegruewen a gefuerscht, sou z. B. op der tierkescher Insel Tavşan Adasi.
Lëscht vun den nationale Monumenter an der Gemeng Luerenzweiler
An dëser Lëscht vun den nationale Monumenter an der Gemeng Luerenzweiler sinn all national Monumenter opgezielt, déi an der lëtzebuergescher Gemeng Luerenzweiler ze fanne sinn (Stand: ).
Cercottes
Cercottes ass eng franséisch Gemeng am Loiret an der Regioun Centre.
D'Gemeng ass un d'Eisebunnsnetz ugeschloss iwwer seng Gare déi op der Streck Paräis-Bordeaux läit.
Iwwer den Territoire vun der Gemeng féiert de Viaduc vum Aérotrain.
Lëscht vun den nationale Monumenter an der Gemeng Biekerech
An dëser Lëscht vun den nationale Monumenter an der Gemeng Biekerech sinn all national Monumenter opgezielt, déi an der lëtzebuergescher Gemeng Biekerech ze fanne sinn (Stand: ).
Uewerpallen
Legend: MN / PCN – Immeubles et objets classés monuments nationaux / patrimoine culturel national; PMN - Immeubles et objets proposés au classement comme monument national; ICPCN - Intention de classement patrimoine culturel national; IS – Immeubles et objets inscrits à l'inventaire supplémentaire
Il est minuit, docteur Schweitzer
Il est minuit, docteur Schweitzer ass e franséische Film vum André Haguet aus dem Joer 1952 no engem Theaterstéck vum Gilbert Cesbron
Ëm wat geet et am Film?
Den Albert Schweitzer, Missionaire a Museker, geet am Joer 1912 an Afrika fir do ze hëllefen d'Malaria ze bekämpfen…
RGTR-Linn 321
D'RGTR-Linn 321 ass eng regional Buslinn déi am Kader vum RGTR am Optrag vum Ministère fir Mobilitéit an ëffentlech Aarbechten um Trajet Kierchbierg - Hueschtert - Ueweraanwen fiert.
Mat der neier Nummeréierung vum RGTR-Reseau de 17. Juli 2022 gouf et follgend Ännerungen:
Halten op der Linn
(D'Nimm vun den Halte si sou uginn, wéi se am offizielle Fuerplang 07/2022 publizéiert sinn.)
Entwécklung vun der Linn
Mat der Nummer 125 gouf d'Linn den 1. Juni 2015 agefouert an ass deemools um Trajet P+R Bouillon (Hollerech) - Kierchbierg - Ueweraanwen an der Woch (vu méindes bis samschdes) all 20 Minutten a sonndes all Stonn gefuer.
Fir net parallel mam Tram iwwer d'Avenue John F. Kennedy ze fueren, gouf den Trajet um Kierchbierg de den 10. Dezember 2017 liicht geännert ginn. Se ass vun deem Dag un iwwer de Boulevard Konrad Adenauer an duerno laanscht d'Spidol um Kierchbierg gefuer.
Duerch eng Kooperatioun tëscht der Stad Lëtzebuerg an dem Staat ass d'Linn 125 um Gebitt vun der Stad Lëtzebuerg - d. h. tëscht dem P+R Bouillon an der Halt Hôpital Kirchberg um Kierchbierg - um selwechten Trajet wéi d'AVL-Linn 1 gefuer. D'Fuerpläng vun den zwou Linne waren esou versat, datt um gemeinsamen Trajet wiertes all 10 Minutten, samschdes all 20 a sonndes all 30 Minutten a Bus zirkuléiert ass. D'Busse vun dëser sougenannter „Kombilinn“ hunn dowéinst dann och déi zwou Linnennummeren 1/125 ugewisen.
Grandpré
Grandpré ass eng nei franséisch Gemeng an den Ardennen an der Regioun Grand Est am Dall vun der Aire. Si ass den 1. Januar 2016 aus der Fusioun vun der fréierer Gemeng Grandpré mat der Nopeschgemeng Termes ervirgaangen
Iris Productions
Iris Productions ass eng anonym Filmproduktiounsgesellschaft (SA), déi am Joer 1986 vum lëtzebuergesche Filmproduzent, Theater- a Filmregisseur an Dréibuch- an Theaterauteur Nicolas Steil gegrënnt gouf.
Iris Productions produzéiert a verdreift Spillfilmer, Animatiounsfilmer an Dokumentarfilmer a follgende Sparten: Drama, Thriller, Comédie, Fantaisie, Abenteuer. Iris Productions produzéiert souwuel Kuerzfilmer wéi och Long-métragen, dorënner déi erfollegräich lëtzebuergesch Filmer Le club des chômeurs a Réfractaire.
Bus Stop (Film 1956)
Bus Stop ass en US-amerikanesche Film vum Joshua Logan aus dem Joer 1956 no engem Theaterstéck vum William Inge.
Ëm wat geet et am Film?
De Bo Deker (Don Murray), e jonke Cowboy verléift sech an d'Chérie (Marilyn Monroe), eng Sängerin aus engem Cabaret. D'Chérie wëll awer näischt vum Bo wëssen…
Ed Peck
Den Ed Peck, och heiansdo als Ed V. Peck oder Edward Peck ernimmt, gebuer de 26. Mäerz 1917 zu New York City am Bundesstaat New York a gestuerwen den 12. September 1992 zu Los Angeles am Bundesstaat Kalifornien, ass en US-amerikanesche Filmschauspiller.
Hien huet seng Carrière 1949 ugefaangen an am Joer 1984 opgehalen. Den Ed Peck gouf mat der grousser Zuel vun Niewerollen als Polizisten, ënner anerem mat der Roll als Offizéier Kirk an Happy Days bekannt. Hie war bekannt och fir dräi Optrëtter mat dräi diverse Rollen an der Tëleesserie The Odd Couple.
De Peck hat eng raschteg déif Stëmm.
Epicerie
Eng Epicerie ass en Eenzelhandelsgeschäft, an den Uertschaften, dat Iessen, ma och soss all méiglech net ze grouss Saache fir den deegleche Gebrauch zum Verkaf ubitt.
Den Numm deit drop hin, fatt do fréier an éischter Linn Gewierzer ze kafe waren (aner Iesswueren huet ee beim Bäcker, Metzler Fëschhändler, Geméis- oder Uebsthändler, asw. kaf). Wéi am 19. Joerhonnert d'Technike sech duerchgesat hunn, fir Iesswueren industriell méi laang ze konservéieren (a Konservebéchsen, duerch Dréchnen, asw.), ass d'Offer vun den Epicerië méi grouss ginn. No an no huet een do all méiglech allgemeng Iesswueren ze kafe kritt, och frëscher, an och ëmmer méi, wat ee soss sou am Stot brauch, vu Fixspéin bis Seefeprodukter.
Am Laf vum 20. Joerhonnert sinn d'Produkter ëmmer méi fäerdeg agepaakt op de Maart komm, an ëmmer manner am Lassenen, sou datt sech, vun der zweeter Hallschecht vum 20. Jh. un, de Self-service och an den Epicerien duerchgesat huet. Do dernieft hunn déi kleng Epicerien ëmmer méi staark Konkurrenz kritt vun de Succursalë vu grousse Supermarchés-Chaînen, déi, nodeems se sech op der grénger Wiss, baussent den Uertschaften, ausgebreet hunn, absënns zanter den 2000er Joren, nees a klenge Strukture bannent den Uertschafte etabléieren, zum Deel och an Zesummenaarbecht vun anere Forme vu Commerce, wéi de Bensinnsstatiounen. Déi kleng eegestänneg Epiceriën hunn deem Phenomeen entgéint gewierkt, andeems se sech spezialiséiert hunn, z. B. op Produkter aus bestëmmte Regiounen, oder vu besonnesch héijer Qualitéit, oder awer, andeems se zu aneren Zäiten op hu wéi déi aner Geschäfter (z. B. sonndes oder owes; am leschte Fall schwätzt ee vun "Night Shop"). D'Eenzelhandels-Epicerien hu sech och scho fréi zesummegedoen, z. B. an Akafskooperativen, fir sou méi gënschteg Akafskonditiounen aushandelen ze kënnen.
An de leschte Joerzéngte fënnt een och a manner dicht besidelte Géigende mobil Epiceriën, déi um Tour vun Duerf zu Duerf fueren.
Méchelskierch vu Kanech
D'Méchelskierch zu Kanech ass eng kathoulesch Kierch déi zur Par Dräilännereck Musel a Ganer Saint-Nicolas, zum Dekanat Osten an zu der Gemeng Lenneng gehéiert.
De Patréiner vun der Kierch ass den hellege Méchel, deem säi Fest den 29. September gefeiert gëtt.
Se steet an der rue de l'église ganz am Norde vun der Uertschaft op enger vun den héchste Plaze vum Duerf. De Kierfecht ass nieft der Kierch ugeluecht.
Nieft der Kierch steet e Monument zu Éiere vum Jean-Joseph Koppes, Bëschof vu Lëtzebuerg, deen 1843 zu Kanech gebuer gouf.
D'Tuermauer vun der Méchelskierch krut 2017 op 3 Säiten nei Zifferblieder. Am Mee goufen déi al Zifferblieder erofgeholl an am Juli respektiv August 2017 goufen déi nei montéiert.
Klacken
D'Kierch vu Kanech huet dräi Klacken am Tuerm hänke mat der Dispositioun La, Sol, Fa Dièse (oder och b' as' ges' genannt). Se goufen 1887 vun der Klackegéisserei Mabilon vu Saarburg gegoss.
Ënnert der Klackestuff steet eng grouss Vitrinn mat engem alen Auerwierk dat fréier manuell opgezu gouf. Haut funktionéiert d'Auerwierk vun der Kierch automatesch.
Ëffentlechen Transport
Den ëffentlechen Transport ass en Transportmëttel, deen dora besteet, méi Persoune mateneen vun A op B ze bréngen. E gëtt gewéinlech vu staatlechen, regionalen oder kommunalen Autoritéiten organiséiert, a vun ëffentlechen Entreprisen, oder Privatentreprisen, déi eng Konzessioun dofir hunn, ausgeféiert.
Déi geleefegst Transportmëttele vum ëffentlechen Transport si Bussen oder schinnegebonne Gefierer (Eisebunn oder Tram).
Den ëffentlechen Transport ass gewéinlech no engem Plang organiséiert, d.h., e fiert op festgeluechte Linnen, resp. Reseauen zu festgeluechten Zäiten.
Um Schinker
Um Schinker ass e Lieu-dit an der Lëtzebuerger Gemeng Parc Housen.
Op der Plaz ass e Rond-point deen d'N7 mam CR322 verbënnt.
Den Numm vum Lieu-dit geet op e Wiertshaus zeréck dat bis zum Zweete Weltkrich op der Kräizung vum haitege Kreesverkéier stoung, ier et an der Ardennenoffensiv zerstéiert an duerno net méi opgeriicht gouf. De Café huet der Famill Schinker gehéiert.
D'Existenz vun der Kräizung ass zënter dem 14. Joerhonnert beluecht. Follgend historesch Nimm op der Plaz vum Lieu-dit si bekannt: Auf der Vang (Ferrariskaart, ëm 1770; Vang oder Wang, eng agepercht Wiss); um Urkadaster, ëm 1812, steet auf dem Rang; an op der topographescher Kaart gëtt et de Flouernumm Rank.
Barret-sur-Méouge
Barret-sur-Méouge ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
André Haguet
Den André Haguet, gebuer den 9. November 1900 zu Suresnes a gestuerwen den 20. August 1973 zu Cannes, war e franséische Filmregisseur, Dréibuchauteur a Filmproduzent.
Geschicht vu Russland
Déi fréiste Geschicht vum eigentlechen, europäesche Russland (fir d'Geschicht vum asiateschen Deel, cf. Geschicht vu Sibirien) ass am Norde markéiert vu finno-ugresche Vëlker a Balten, an am Süde vun den indogermanesche Steppvëlker vum Kurganvollek, de Kimmerier, Skythen, Sarmaten an Alanen; méi spéit koumen hei nach Griichen, Goten, Hunnen an Awaren dobäi. An der Mëtt, tëscht dem Dnjepr an dem Bug, huet d'Ethnogenese vun de slawesche Vëlker stattfonnt, déi zanter dem 6. Joerhonnert ugefaangen hunn, sech och no Norden an Osten auszebreeden.
8. Joerhonnert
Zanter dem 8. Joerhonnert si schweedesch Wikinger iwwer déi osteuropäesch Flëss gefuer, hu Stied a Siidlunge gegrënnt a sech mat der slawescher Virbevëlkerung vermëscht. Dës Zaldote-Geschäftsleit, déi och nach Waräger oder Rus genannt goufen, ware staark op der Grënnung vum éischten ostslawesche Staat bedeelegt, der "Kiewer Rus", mat Zentren zu Kiew an Nowgorod. Am südleche Steppegebitt an op der Wolga waren dogéint Räicher vun aus Asien agestréimten Turkvëlker, de Chasaren an de Wolgabulgaren, entstanen, mat deenen d'Rus Handel gedriwwen, mä och dacks Kricher gefouert huet. Intensiv Kontakter mat dem Byzantinesche Räich hu schliisslech 988 zur orthodoxer Christianiséirung vun der Kiewer Rus gefouert.
12. Joerhonnert
Am 12. Joerhonnert huet d'Kiewer Rus ugefaangen ze zerfalen, wat et de Mongolen ënner dem Dschingis Khan, déi vun 1223 un agefall sinn, méi einfach gemaach huet, fir déi zerstridde russesch Fürstentümer z'ënnerwerfen. D'Gëllen Hord huet sou fir zwee Joerhonnerten e groussen Deel vu Russland beherrscht. Ënner der mongolescher Herrschaft huet sech déi russesch ("groussrussesch") Natioun erausgebilt. D'Groussfürstentum Moskau konnt sech schliisslech vun der mongolescher Friemherrschaft befreien, an de Groussfürst Iwan IV., dee Schrecklechen, huet sech 1547 zum éischten "Zar vun der ganzer Rus" kréine gelooss. Ënner senger Herrschaft huet och d'Eruewerung vu Sibirien ugefaangen, déi russesch Kosake fir d'éischt am 17. Joerhonnert bis un de Pazifik bruecht huet.
18. Joerhonnert
Uganks vum 18. Joerhonnert huet den Zar Péiter de Groussen dat deelweis a mëttelalterleche Strukture festgefuere russescht Räich fir westeuropäesch Aflëss opgemaach a Wëssenschaft a Kultur ënnerstëtzt. D'Zarin Katharina déi Grouss ass dem Péiter säi Wee weidergaangen an huet eng konsequent Expansiounspolitik bedriwwen, an där hirem Laf si d'Schwaarzmierküst vun den Tierken eruewert (cf. Tierkekricher) a sech un den Deelunge vu Pole bedeelegt huet. 1812 sinn dem Napoleon seng Truppen a Russland agefall an hu Moskau eruewert, ier se schlussendlech awer nach geschloe goufen. Geschwënn drop ass den Zar Alexander I. als "Retter vun Europa" zu Paräis amarschéiert. Russland war dunn déi gréisst Muecht an Europa an huet e gëllent Zäitalter erlieft.
Zanter 1825 gouf et am onzefriddene Vollek a bei der Intelligenzija ëmmer erëm Onrouen an Attentater (cf. Dekabristen), mä et huet bis an d'1860er Jore gedauert, bis datt et wéinstens emol zur Ophiewung vun der Leifeegeschaft koum. Trotz senger grousser Industrieproduktioun (Stol, Kuel, Ueleg, Militärgidder) ass Russland géintiwwer de westeuropäesche Groussmächten ëmmer méi hannendrageroden. D'Industrialiséirung ass nach net an déi ländlech Provënze vum Riseräich virgedronge gewiescht, gréisstendeels huet d'Infrastruktur komplett gefeelt, d'Aarbechter an d'Baueren hate mat grousser Aarmut ze kämpfen an d'Demokratiséirung war nach wäit ewech.
20. Joerhonnert
Dat alles huet grouss Problemer bereet, wat d'Zareräich fir d'éischt am Krimkrich an dunn 1905 bei der Nidderlag géint Japan ganz grausam virun Ae gefouert krut. Allerdéngs war den Zar Nikolaj II. anscheinend onfäeg, aus dëse Feeler ze léieren, a wichteg Reforme sinn ausbliwwen. En hat zwar noutgedrongen e Parlament geneemegt, d'Duma, mä déi hat praktesch guer keng Funktiounen, an en huet se kuerz drop souguer erëm opgeléist.
Wéi 1914 den Éischte Weltkrich ausgebrach ass, huet eng nei patriotesch Well dat ganzt Land erfaasst. Déi Erfolleger, déi uganks virun allem géint Éisträich-Ungarn an d'Osmanescht Räich erziilt konnte ginn, goufe geschwënn ofgeléist vun engem Stellungs- an Ofnotzungskrich. 1917 hu schliisslech d'Onzefriddenheet an der Bevëlkerung an déi desolat Versuergungslag dozou gefouert, datt d'Moral vun de russeschen Zaldoten noginn huet an d'Front zesummegebrach ass. Den Zar gouf zum Ofdanke gezwongen. Eng biergerlech Regéirung ënner dem Kerenski koum un d'Rudder, bis datt geschwënn drop déi vum Lenin an de Bolschewiken initiéiert Oktoberrevolutioun hir e séiert Enn bereet huet. Doropshi koum et zu engem Biergerkrich tëscht de rouden an de wäisse Forcen, dee Millioune Mënschen d'Liewe kascht huet, an deen déi rout Bolschewike schlussendlech gewonnen hunn. Am Laf vum Biergerkrich huet Russland 1920 Deeler vu Wäissrussland an der Ukrain (="Ostpolen") u Pole verluer.
Aus Russland a senger Kolonie Sibirien ass déi Russesch Sozialistesch Federativ Sowjetrepublik (RSFSR) ginn, an den 30. Dezember 1922 ass duerch den Zesummeschloss vun der RSFSR an all deenen anere sowjetesche sozialistesche Republiken d'UdSSR entstanen. Eng staatlech kontrolléiert Wirtschaftspolitik ass ausgeruff ginn an d'Sowjets goufen als Proprietär vu Buedem a Produktiounsmëttel erkläert. Dem Lenin säin Doud den 21. Januar 1924 huet zu enger wëll rosener Lutte ëm seng Nofolleg gefouert, an där sech de Stalin géint de Leo Trotzki duerchsetze konnt. De Stalin huet du seng Muecht duerch geziilten Terror géint seng Géigner gefestegt. Vun 1928 u gouf déi staatlech Ekonomie Fënnefjorespläng ënnerworf, d'Industrialiséierung an d'Infrastruktur, speziell am asiatischen Deel vum Land, virugedriwwen an d'Landwirtschaft kollektivéiert.
Am August 1939 huet de Stalin e geheimen Netugrëffspakt mam Hitler ënnerschriwwen a sech sou d'Aglidderung vun den ostpolnesche Gebidder, vum Baltikum a vu Bessarabien geséchert. Nom Iwwerfall vun Däitschland op Russland den 22. Juni 1941 ass Russland op der Säit vun den Alliéierten an den Zweete Weltkrich (russ.: Grousse Krich vum Heemechtsland) agetratt. Grouss Deeler vum Weste vum Land goufe verwüst, bei der Belagerung vu Leningrad sinn iwwer eng Millioun Zivilisten erhéngert. Schlussendlech huet déi Rout Arméi den däitschen Truppe bei Moskau, Stalingrad a Kursk schwéier Nidderlagen ze schmaache ginn. Géint Enn vum Krich hu sowjetesch Truppen och nach japanesch Gebidder wäit hannen an Asien eruewert a besat: d'Mandschurei, Karafuto, Korea an d'Kurilen. 1945 huet d'Potsdamer Ofkommes der RSFSR dat nërdlecht Ostpreussen an déi haiteg Oblast Kaliningrad zougesprach. Vu Japan huet se nach dat südlecht Sachalin an d'Kurilen derbäikritt. Nom Enn vum Krich huet sech d'Sowjetunioun awer ëmmer méi vun deenen aneren Alliéierten ofgesat a sech groussen Afloss op seng Nopeschlänner Polen, Tschechoslowakei, Ungarn, Rumänien, Bulgarien, d'DDR an zäitweis och Albanien geséchert. An dëse Länner sinn Honnertdausende vu sowjeteschen Zaldote stationéiert bliwwen. Et koum zum Kale Krich, dee bis 1989 d'Weltpolitik dominéiert huet.
Wéi et 1991 zum Zesummebroch vun UdSSR koum, huet Russland als déi gréisst fréier Sowjetrepublik d'Ierfschaft vun der UdSSR ugeholl. Ënner dem President Boris Jelzin huet sech Russland zwar ëmmer méi demokratiséiert, mä et war och eng ganz onstabill Phas fir d'Land, an där d'Ekonomie deelweis d'Baach erofgaangen ass. Nodeem datt de Wladimir Putin am Joer 2000 President gouf, huet sech déi politesch a wirtschaftlech Lag erëm stabiliséiert. E Problem bleift awer d'Situatioun an der Republik Tschetschenien, wou Separatisten am stännege Kampf mat russeschen Truppe sinn, wat och Konsequenzen op de Rescht vum Land huet: No verschiddenen Attentater, ënner déi och d'Geiselnam vu Beslan fält, wou Honnerte vu Kanner an enger vun tschetscheeneschen Terroriste besater Schoul ëmkomm sinn, huet de President Putin konsequent Moossnamen ergraff, fir d'Terrorofwier ze stäerken, wat awer no Meenung vu verschiddene westleche Medien a Politiker och riskéiert, déi demokratesch Strukturen a Russland auszehillegen. Et bleift deemno ofzewaarden, ob sech déi jonk russesch Demokratie weider- oder zeréckentwéckele wäert.
Aunay-sous-Auneau
Aunay-sous-Auneau ass eng franséisch Gemeng am Departement Eure-et-Loir an der Regioun Centre.
AVL-Linn 33
D'AVL-Linn 33 ass eng Buslinn vun de Stater Bussen. Se fiert zanter dem 24. Mee 2023 all 20 Minutten um Trajet Uewerstad - Lampertsbierg - Eech - Millebaach - Rollengergronn - Bambësch, Centre sportif an zeréck. D‘Linn huet 12 Halten um Aller an der 10 um Retour.
Aunay-sous-Auneau
Se läit an der natierlecher Regioun vun der Beauce.
AVL-Linn 33
D'Linn ass agefouert ginn nodeems d'Spillplaz am Bambësch renovéiert gi war an ass geduecht fir vun der Stad aus mam ëffentlechen Transport an de Bambësch ze fueren.
Halten op der Linn 33
(D'Nimm vun den Halte si sou uginn, wéi se am offizielle Fuerplang publizéiert sinn.)
Entwécklung vun der Linn 33
D'AVL-Linn 33 ass an de Spëtzestonne vu méindes bis freides all 15 Minutten gefuer an huet absënns d'Verbindung tëscht den interregionale Buslinnen déi op der Busgare Luxexpo ukoumen an den administrative Gebaier ronderëm d'Rue des Primeurs zu Stroosse gemaach. D'Linn hat 9 Halte pro Richtung.
D'Linn hat sech mat der Erweiderung vun der Tramslinn T1 op d'Gare net méi rentéiert a gouf zougemaach.
Hubert Striebig
Den Hubert Striebig, gebuer de 5. September 1939 zu Wissembourg a Frankräich, ass e fréiere franséischen internationalen Autospilot. Den Hubert Striebig huet wärend senger Rennsportcarrière eelefmol beim 24-Stonne-Renne vu Le Mans matgemaach.
Helmuth Lohner
Den Helmuth Lohner, och Helmut Lohner gebuer de 24. Abrëll 1933 zu Wien an och do gestuerwen den 23. Juni 2015 war en éisträichesche Schauspiller, Theater- an TV-Regisseur.
Den Helmuth Lohner hat am Joer 1952 säi Bünendebut am Theater zu Baden. Weider Etappen a senger Theatercarrière ware Berlin, München, Hamburg, Düsseldorf an Zürich. Zu Wien huet hien am Theater in der Josefstadt an am Burgtheater gespillt. An den 1990 Joren ass hien e puermol zu Salzburg am Hugo von Hofmannsthal sengem Stéck Jedermann  opgetrueden. Vun 1997 bis 2006 war hien Direkter vum Theater in der Josefstadt.
Am Kino war hien haaptsächlech an Ënnerhalungsfilmer ze gesinn. Op der Tëlee war hien als Schauspiller an als Regisseur aktiv.
De Lohner war zweemol mat der Schauspillerin Susanne Cramer a vun 1962 bis 1976 mat der Schauspillerin Karin Baal bestuet. Hien ass de Papp vun der Schauspillerin Therese Lohner.
Rubus grabowskii
D'Rubus grabowskii ass eng Planzenaart aus der Gattung Rubus an der Famill vun de Rosaceae.
D'Verbreedungsgebitt vun der Aart läit an der Belsch, zu Lëtzebuerg, a Frankräich, an Éisträich, an der Schwäiz, an Däitschland, an Dänemark, an der Tschechescher Republik, an Ungarn, a Polen, an der Slowakei, a Schweden, an Norwegen an an der Ukrain, an och warscheinlech an Holland, an Italien an a Rumänien. D'Aart gëllt a Finnland als ausgestuerwen.
Se gouf 1819 vum däitsche Biolog Carl Ernst August Weihe beschriwwen.
Monêtier-Allemont
Monêtier-Allemont ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Luciano Emmer
De Luciano Emmer, gebuer den 19. Januar 1918 zu Mailand a gestuerwen de 16. September 2009 zu Roum, war en italieenesche Filmregisseur an Dréibuchauteur.
De Luciano Emmer huet nieft villen Dokumentar- a Kuerzfilmer och e puer Langspillfilmer gedréint, sou och La ragazza in vetrina (1961) mam Lino Ventura an der Marina Vlady an den Haaptrollen. thumb|left|330px|De Luciano Emmer, d'[[Marina Vlady, d'Magali Noël, an de Bernard Fresson (1960)]]
Gentlemen Prefer Blondes (Film 1953)
Gentlemen Prefer Blondes ass en US-amerikanesche Film vum Howard Hawks aus dem Joer 1953.
Ëm wat geet et am Film?
D'Dorothy Shaw (Jane Russel) an d'Lorelei Lee (Marilyn Monroe) trieden als Dänzerinnen a musikalesche Revuen op. Si sinn op der Sich no engem räiche Mann…
Philippe II.
Mat Philippe II. ka gemengt sinn:
Berchères-les-Pierres
Berchères-les-Pierres ass eng franséisch Gemeng am Departement Eure-et-Loir an der Regioun Centre.
Se läit an der natierlecher Regioun vun der Beauce.
Mathematesch Logik
D'Mathematesch Logik ass een Deelgebitt vun der Mathematik. Se ass aus dem Studium vun de Grondlage vun der Mathematik ervirgaangen an huet dëse weider motivéiert. Dowéinst gëtt se och alt als Metamathematik bezeechent.
Martin Walser
De Martin Johannes Walser, gebuer de 24. Mäerz 1927 zu Waasserburg um Bodensee a gestuerwen den 28. Juli 2023 zu Überlingen, war en däitsche Schrëftsteller. Hie gouf absënns duerch d'Duerstellung vun interne Konflikter vun den Antihelde a senge Romanen an Erzielunge bekannt.
OLEFA
OLEFA ass e Content Management System, deen zu Lëtzebuerg entwéckelt gouf a gréisstendeels a Schoulen agesat gëtt. Mat OLEFA kënne Schoulen hir Internetsäit selwer ariichten a verwalten, Schüler kënnen zesummen Texter schreiwen an online setzen, a Schoulbibliothéike kënnen och online verwalt ginn. Donieft gëtt et och den AFELO, mat deem ee Biller kompriméieren an op d'Säite luede kann.
OLEFA an d'OLEFA-Educatiounskonzept goufen an de Joren 2000 an 2001 vum Jos Kirps entwéckelt. Vun 2001 bis 2002 gouf OLEFA vu Ka Communications vermaart, zanter Enn 2002 vermaart d'Firma EducDesign de Programm. An den 2000er Joren ass OLEFA déi populäerst Plattform an de Lëtzebuerger Primärschoule ginn. De Jos Kirps huet EducDesign 2008 verlooss a schafft elo net méi un OLEFA weider.
Am Ament benotzen iwwer 10.000 Schüler aus 36 Gemengen de Programm an hu sou méi wéi 60.000 Säite publizéiert. Landeswäit ginn iwwer 160.000 Bicher mam Bibliothéiksmodul vun OLEFA verwalt.
Zënter 2009 schafft de Jos Kirps um oli.lu, enger gratis Nofolgeplattform vun OLEFA déi d'Konzept weiderféiert, an déi ënner dem Numm Morzino och fir den internationale Public disponibel ass. Den oli.lu ass am November 2011 online gaangen, bis haut hu sech ronn 11.500 Leit ugemellt. Am September 2016 gouf den oli.education.lu als nei Plattform fir d'Grondschoul vum Educatiounsministère virgestallt a ka sou vu ronn 50.000 Schüler an Enseignante via IAM Login benotzt ginn.
The Three Musketeers (Film 1948)
The Three Musketeers ass e US-amerikanesche Film vum George Sidney aus dem Joer 1948 no engem Roman vum Alexandre Dumas (Papp).
Ëm wat geet et am Film?
De jonken d'Artagnan verléisst seng Heemecht d'Gascogne fir op Paräis ze goen. No verschiddenen Aventurë geléngt et him eng Plaz bei de Mousquetairen ze kréien. Hei geréit hien direkt an d'Intrigen um Haff vum Kinnek Louis XIII …
Parverband Wooltz, Kiischpelt
De Parverband Wooltz, Kiischpelt gouf de 6. Mee 2017 duerch en Dekret vum Bistum ofgeschaaft.
En huet zu der Pastoralregioun Norden gehéiert a bestoung aus de Pare vun den zwéi fréiere Parverbänn Wooltz a Kiischpelt, déi bis 2013 bestanen hunn:
D'Pare vum fréiere Parverband Wooltz:
D'Pare vum fréiere Parverband Kiischpelt:
Déi 10 Pare verdeelen sech iwwer d'Gebitt vun de Gemenge Wolz, Wanseler, Stauséigemeng, Kiischpelt a Klierf.
Joseph Muscat
De Joseph Muscat, gebuer den 22. Januar 1974 zu Pietà op Malta, ass e malteesesche Politiker a President vun der sozialdemokratescher Malta Labour Party (MLP). Hie war vum 11. Mäerz 2013 bis zu sengem Récktrëtt, am Januar 2020, an der Suite vun der Ermuerdung vun der malteesescher Journalistin Daphne Caruana Galizia, Premierminister vu Malta.
De Muscat huet bis 1996 Ekonomie a Politikwëssenschaften op der Universitéit Malta studéiert an do duerno e Master am Europäeschen Droit gemaach. 2007 huet hien an der Léier vum Management op der Universitéit Bristol promovéiert. Hien huet als Journalist bei Super One Radio an dem Tëleessender Super One TV geschafft, déi allen zwéin der Labour Partei gehéieren. Vun 2001 bis 2004 war en Editeur vun der Labour hirer Internetzeitung maltastar.com.
Seng politesch Carrière huet de Joseph Muscat am Labour Youth Forum, der Jugendorganisatioun vun der Malta Labour Party, ugefaangen, an hat do e puer Kaderfonctiounen. Vun 2001 bis 2003 war e Sekretär fir den Enseignement vun der MLP a war de Leeder vum Parteikongress vun 2003. 2004 gouf de Muscat als ee vun de fënnef malteeseschen Europa-Deputéierten an d'Europäescht Parlament gewielt. Nodeem d'MLP am Mäerz 2008 déi malteesesch Parlamentswale verluer hat an hire President zeréckgetruede war, gouf de Joseph Muscat zum neie Parteipresident gewielt. Doropshin huet hie säin Deputéiertemandat am Europaparlament néiergeluecht an ass den 1. Oktober 2008 an d'malteesescht Parlament nogeréckelt, wou en Oppositiounsleader gouf.
Neveu an Niess
Neveu an Niess sinn d'Kanner vun den eegene Geschwëster.
En Neveu oder Nëwwi ass de Bouf vun engem Brudder oder enger Schwëster;
D'Persoun (Ech) hirersäits ass e Monni (männlech) oder eng Tatta (weiblech) vum Neveu oder der Niess.
En Neveu / eng Niess vum 2. Grad = Fils / Duechter vun dem rechte Cousin / der rechter Kusin = Kandskand vun dem Monni / der Tatta = Urenkel vun Grousselteren.
Marika Rökk
D'Marika Rökk, gebuer den 3. November 1913 zu Kairo a gestuerwen de 16. Mee 2004 zu Baden an Nidderéisträich, war eng däitsch-éisträichesch Filmschauspillerin, Sängerin an Dänzerin vun ungareschen Originnen.
Meles Zenawi
De Meles Zenawi Asres, gebuer Legesse Zenawi den 8. Mee 1955 zu Adoua, a gestuerwen den 20. August 2012, war en ethiopesche Politiker.
Marika Rökk
Nodeems se e puer Joer laang a Frankräich, den USA, an an England als Sängerin an Dänzerin a Varietéstécker an och Filmer opgetrueden ass, gouf se 1934 vun der UFA engagéiert a war dann an den nächste Joren, dacks ënner der Regie vun hirem Mann Georg Jacoby, eng vun de gréisste Filmstaren an Däitschland.
Nom Krich krut si, well se sech eppes ze gutt mat den Nazien "arrangéiert" hat, e puer Joer verbueden, a Filmer opzetrieden. Si konnt dann awer no 1948 weider a Filmer nom selwechte Schema wéi virdrun, dorënner och e puer mat hirem fréiere Filmpartner Johannes Heesters an der Haaptroll, spillen. Bis 1986 war si als Schauspillerin, Operettesängerin an Dänzerin aktiv.
Meles Zenawi
Virdru war de Meles Zenawi vun 1991 bis den 22. August 1995 President vun der Iwwergangsregierung vun Ethiopien.
Mus
Mus steet fir:
Gemeng Munneref
D' ass eng vun den lëtzebuergesche Gemengen. Se läit am Kanton Réimech. De Chef-lieu vun der Gemeng ass d'Uertschaft vun där se och hiren Numm huet.
Uertschaften an der Gemeng
Zur Gemeng gehéieren nach follgend Häff a Lieu-diten:
Geographie
Munneref läit am Kanton Réimech am Südoste vu Lëtzebuerg, am Dall vun der Gander an op der Grenz mat Frankräich.
Entwécklung vun der Awunnerzuel
Quell - Statec
Politik
De Gemengerot vu Munneref gëtt nom Proporzsystem gewielt. E setzt sech aus 11 Conseilleren zesummen.
De Schäfferot gëtt zanter 2011 vun enger DP-déi-Gréng-Majoritéit gedroen.
Zesummesetzung
D'Majoritéitskoalitioun am Gemengerot ass fett geschriwwen Quell: Inneministère / RTL.lu
Interkommunal Syndikater
D'Gemeng Munneref ass Member vu follgenden interkommunale Syndikater:
Klaushaff (Helperknapp)
De Klaushaff, ass e Lieu-dit a Bauerenhaff zu Lëtzebuerg, am Kanton Miersch, an der Gemeng Helperknapp.
Geographie
E läit op enger Héicht vun 336 Meter westlech vum CR102 tëscht Schëndels a Keespelt.
Geschicht
thumb|300px|D'Klaus mat de Kapellen op der [[Joseph de Ferraris|Ferraris-Kaart, 6 Joer virun der Sekulariséirung]] 1714 huet déi deemoleg Priorin vum Märjendaller Klouschter, d'Marie-Catherine de Manteville, um Bierg deen zum Klouschter gehéiert huet (also op der Plaz vum haitege Klaushaff) eng gréisser Kapell baue gelooss, déi dem hellege Gangolf geweit war. Si hat 3 Altär an eng kleng Klack an hirem Tiermchen. De Chouer huet net no Oste mee no Südweste gewisen, wat an der Rei war fir den Tréirer Dominikaneruerden deen d'geeschtlech Leedung vum Märjendaller Klouschter hat a keng strikt Ostorientéirung gefuerdert huet. Et muss och eng zweet a vill méi kleng Kapell an der Géigend vum haitege Pëtz gestanen hunn.
Géint d'Joer 1734 huet de Charel Becker, gebuer den 8. November 1706 zu Schëndels, Bouf vum Schëndelsser Geriichtsschäffe Michel Becker, d'Priorin gefrot fir Eremit ze ginn. Déi huet hien dobäi ënnerstëtzt an eng Klaus hanner der Kapell baue gelooss. 1738 ass de Becker do erageplënnert, d'Joer drop huet e säin Eed als Eremit geleescht an ënner dem Numm Brudder Arsenius als Klausener do gelieft. Bei der Visitt vun engem Eremitebrudder 1741 war alles an der Rei, an der Kapell ware Kasel, Alef an e Kielech, jee, wat ee sou fir eng Mass brauch. Fir sech z'ernieren hat de Klausener e Gaart mat enger Mauer ronderëm. No 1741 verléiert sech d'Spuer vum Brudder Arsenius, e gëtt a kengem Rapport vun der Lëtzebuerger Congregatioun méi ernimmt (et ass zwar wouer datt e géint dat aacht Kapitel vun der Eremiteregel verstouss huet no där hien net sou no u sengem Heemechtsduerf hätt dierfte liewen, mee wann e geplënnert wier dann hätt een en enzwousch anescht erëmfanne missen). 1764 gëtt am Recheregëster vun Huelmes e "Mann deen an der Klaische wunnt" ernimmt, mee als Klausener gëtt deen net ausdrécklech betitelt.
1783 ass d'Kapell sekulariséiert gi wéi de Joseph II. all d'kontemplativ Uerden an e puer Méint drop och d'Klausen opgeléist huet. Wéi déi Franséisch Revolutiounstruppe 1794 an d'Herzogtum amarschéiert sinn, do gouf déi viregt Decisioun just konsequent weidergefouert. Déi franséisch Famill Jaminet vun Huelmes huet d'Propriétéit kaaft fir se als Haff ze benotzen an d'Kapell gouf mat Maueren a Plaffongen duerchsat fir datt se als Stall a Scheier konnt déngen. Just Deeler vun de Verwëllef a vum Chouer kann een haut nach vu bannen erkennen.
An den 1930er Joren haten d'Jaminets um Terrain vum Klaushaff nieft hirem Bauerebetrib och eng Carrière. Spéitstens an den 1990er Jore gouf d'Carrière awer sou opgefëllt datt se haut net méi ze gesinn ass.
Fred Williams
De Fred Williams gebuer als Friedrich Wilhelm Löcherer den 9. Februar 1938 zu München ass en däitsche Schauspiller.
Nieft B-Filmer vum Jesús Franco an erotesche Filmer vum José Bénazéraf war de Fred Williams awer och a bedeitende Filmer wéi Vaghe stelle dell' Orsa... vum Luchino Visconti Giulietta degli spiriti an E la nave va vum Federico Fellini souwéi am Richard Attenborough sengem Krichsfilm A Bridge Too Far ze gesinn.
Yves Grandjean
Vun 1997 bis 1999 war den Yves Grandjean am Kader vun der lëtzebuergescher Härebasketballnationalekipp, an huet aachtmol fir d'Nationalekipp gespillt.
Cathy Da Silva Sousa
D'Cathy Da Silva Sousa, gebuer de 7. September 1994, ass eng lëtzebuergesch Foussballspillerin. Si ass eng Spillerin vun der Entente Izeg / Kanech / CeBra a vun der Entente Izeg / CeBra.
Zanter dem Mäerz 2018 spillt d'Da Silva an der lëtzebuergescher Dammefoussballnationalekipp.
Anneliese Rothenberger
D'Anneliese Rothenberger, gebuer den 19. Juni 1924 zu Mannheim an de 24. Mee 2010 zu Münsterlingen gestuerwen, war eng däitsch Sopransängerin, déi an Däitschland an an Éisträich fir hir Optrëtter an Operen an Operetten bekannt war.
Si huet ë. a. an der Wiener Staatsoper, op de Salzburger Festspiller, an der Scala zu Mailand an an der Metropolitan Opera zu New York gesongen. Ausserdeem hat si reegelméisseg Emissiounen op der däitscher Tele an hat Rollen an deem engen oder anere Film.
Izel (Belsch)
Izel ass eng belsch Uertschaft an der Provënz Lëtzebuerg an der Gemeng Chiny. D'Uertschaft läit am Dall vun der Semois.
Originn (Hydrologie)
Als Originn gëtt an der Hydrographie oder Hydrologie déi Plaz bezeechent wou e Waasserlaf säin Ufank huet. An deem Sënn kann d'Originn no verschiddene Critèren definéiert sinn:
École des hautes études commerciales de Paris
D'HEC Paris ass eng European Business School mat Campussen zu Paräis, Jouy-en-Josas an Doha.
2021 gouf d'HEC am Ranking vun der Financial Times bescht European Business Schools gewielt.
De Master am Management vun der HEC war fir d'Financial Times 2015 dee weltwäit beschten. Den Executive MBA vun der HEC beleet am internationale Ranking vun där Zeitung déi 3. Plaz.
Der Schoul hiren MEB ass änlech wéi e Vollzäit-MBA mä zeechent sech duerch eng interkulturell Approche aus.
D'HEC huet och e PhD-Programm an eng Rei vu Master-Programmer a spezifesche Managementsgebidder wéi Marketing, Finanzen oder Direction d'Entreprise.
Lewis Morris Rutherfurd
De Lewis Morris Rutherfurd, gebuer de 25. November 1816 zu Morrisania, New York a gestuerwen den 30. Mee 1892 zu Tranquility, New Jersey war en US-amerikaneschen Astrophysiker. Hie war e Pionéier an der Himmelsfotografie.
École des hautes études commerciales de Paris
D'Programmer vun der HEC sinn op internationalem Niveau dräifach accreditéiert; vun der AMBA, der EQUIS an der AACSB.
Lewis Morris Rutherfurd
Hie koum zu Morrisania, New York, als Jong vum Robert Walter Rutherfurd a Sabina Morris op d'Welt a war den Enkel vum US-Senator John Rutherfurd. 1834 absolvéiert hien de Williams College zu Massachusetts a schafft vun 1837 un als Affekot mam William H. Steward zu Auburn. An dësem Joer krut hien och seng Juristenzouloossung viru Geriicht. Den 22. Juli 1841 gouf hie mam Margaret Chanler bestuet. 1842 gouf säi Jong Stuyvesant Rutherford gebuer.
École des hautes études commerciales de Paris
Méi wéi 60.000 Anciene vun der Schoul sinn an der Politik an an der Business-Welt aktiv; dorënner de lëtzebuergesche Manager, Marc Assa.
Théo Sünnen
Den Théo Sünnen krut 1919 op der Universitéit vu Lausanne en Diplom als Maschinnebauingenieur. Vun 1919 bis 1922 huet hien e Stage bei Brown & Boveri gemaach a krut säin Doktertitel an technesche Wëssenschaften.
Lewis Morris Rutherfurd
1849 hat hie säi Jurastudium ofgebrach, fir senger Fräizäitbeschäftegung, den Naturwëssenschaften an der Astronomie, voll Opmierksamkeet ze schenken. Um Gebitt vun der Spektralanalys hat hie Pionéieraarbecht geleescht an hat am Beräich vun der Himmelsfotografie experimentéiert. Hien hat Instrumenter speziell fir seng Studie konstruéiert, zum Beispill de Mikrometer fir genee ofgemoosse Fotoen, eng Maschinn, déi verbessert Liichtbéiungsgitter produzéiert, an dat éischt speziell fir d'Astrofotografie geschaf Teleskop.
Théo Sünnen
Vun 1922-1928 hat hie verschidde Plaze bei der ARBED, a vun 1928 bis 1939 war e Chef-Ingenieur bei der AEG zu Lëtzebuerg.
Lewis Morris Rutherfurd
Mat sengen Instrumenter hat hien eng héichwäerteg Fotosammlung vu Sonn, Äerdmound (de Rutherfurd-Krater ass no him genannt), de Planéiten a Stäre bis zu der fënnefter Gréissteklass a Stäregruppe geschaf. 1862 hat hie mat spektroskopesche Studien mat Hëllef vu sengem neie Liichtbéiungsgitter gemaach. Hien hat ënnerschiddlech Kategorie vu Spektralklasse vu Stären opgebaut, déi den Angelo Secchi 1867 vergréissert an zu engem Set vu véier Stäreklassen ausbaut hat.
Vun 1858 bis 1884 hat de Rutherfurd als Kurator vun der Columbia University gedéngt a seng Fotoen dëser Institutioun geschenkt. 1885 gouf hien als Delegéierten zu der International Meridian Conference beruff. Hie war 1863 ee vun de Grënnungsmembere vun der National Academy of Sciences a Member vun der Royal Astronomical Society.
Seng Gesondheet hat sech ab 1887 staark verschlechtert, hien ass 1892 gestuerwen.
Der Moundkrater Rutherfurd ass no him benannt.
Florey (Moundkrater)
De Florey ass en Aschlagkrater op der viischter Moundsäit an der Géigend vum Moundnordpol südwestlech vum Krater Peary an nordwestlech vum Krater Byrd.
Théo Sünnen
Am weidere Verlaf vu senger Carrière war hien ë. a. Grënnungsmember vum Conseil Supérieur des Distributions d'Eau, vun der Commission Benelux des canalisations enterrées a vum Comité Européen d'études de la corrosion et de la protection des canalisations.
Florey (Moundkrater)
De Krater gouf 2009 vun der I.A.U. nom Howard Walter Florey, engem britteschen Patholog (1898–1968) genannt.
Théo Sünnen
Den 1. November 1960 krut hien d'Pensioun.
Kiemelbaach
D'Kiemelbaach ass eng lëtzebuergesch Baach um Territoire vun de Gemenge Monnerech a Schëffleng. Se ass e lénksen Niewefloss vun der Uelzecht a gehéiert domat zum Anzuchsgebitt vun der Sauer an der Musel an doriwwer eraus zum Baseng vum Rhäin.
D'Kiemelbaach huet hiren onbestëmmten Ursprong bei e puer Baachen ouni Numm, déi ëstlech vun Zolwer an der Burwiss an an der Neiwiss zesummelafen. Dës Baach leeft dann zu Éilereng, als Brillbaach, ënner dem CR110 an der A13 erduerch, fir dann, um Territoire vun der Gemeng Monnerech, als Kiemelbaach südlech vun der Uertschaft Monnerech viru Richtung Osten ze lafen. Um Enn vun der Uertschaft hëlt se vu lénks d'Kazebaach op.
Op der Héicht vum Uschloss vun der A13 mat der A4 leeft se ënnert dësen zwou erduerch, südlech laanscht d'Industriezon vu Féiz, ënnert dem CR169 erduerch, fir dann hannert der Neimillen, am Natura-2000-Vulleschutzgebitt "Ieweschten Uelzechtdall", vu lénks an d'Uelzecht ze lafen.
2014 goufen déi gëfteg Schwéiermetaller Bläi, Zénk a Cadmium an der Baach nogewisen, 2016 huet den Ëmweltministère och nach héich Nitritwäerter, Ammonium an organesche Kuelestoff festgestallt. Et gëtt ugeholl, datt déi Verknaschtunge vu Sickerwaasser vum Lallenger Schlakentipp, oder Ofwaasser aus der Industriezon Um Monkeler (wéinst falschen Uschlëss bei der Kanalisatioun) hierkënnt. Am Kader vum Amenagement vun der Industriezon Op Herbett huet d'Schëfflenger Gemeng 2019 ugekënnegt, d'Kiemelbaach do ze renauturéieren. Dëst geschouch am Laf vun 2020.
Shkodra
Shkodra, op Albanesch och Shkodër, vereelzt Skutari, ass eng Stad am Norde vun Albanien, eppes iwwer 20 km vun der Grenz mam Montenegro ewech. Se läit tëscht dem Skutariséi an de Flëss Kir, Drin a Buna.
Se gouf viru ronn 2400 Joer mam Numm Scodra als Residenzstad vun den Adriäer, engem illyresche Stamm gegrënnt. Zanterhier ass et e regionalen administrativen a kulturellen Zentrum. Hautdesdaags ass et de Chef-lieu vum Qark Shkodra. D'Stad huet 142.513 Awunner (Stand: 2011) an ass déi fënneftgréisst Stad vum Land.
Bis 2015 war Shkodra eng eegestänneg Gemeng, gouf dunn awer mat aneren aus dem Arrondissement Shkodra zesummegeluecht.
Cousin
Mat Cousin kënne follgend Begrëffer gemengt sinn:
Bellevaux (Malmedy)
Bellevaux ass eng Uertschaft an der Gemeng Malmedy an der belscher Provënz Léck.
Geographie
Bellevaux läit an engem Südhank um rietsen Uwänner vun der Amblève.
Kuckeswäert an der Uertschaft sinn ddéi klasséiert Kierch vun ëm 1500 déi dem hellegen Aubin geweit ass, d'Maison Maraite aus dem Joer 1592, an déi al Mille vun 1387, déi 1963 fir d'lescht gemuelen huet. Op der Westgrenz vun der Uertschaft leeft d'Warche déi um Lieu-dit Tiôu, ënner dem Viaduc vu Bellevaux an d'Amblève leeft. Z'ernimme sinn nach d'Bummenziichtereien, d'Brauerei vu Bellevaux, an d'Fielse laanscht d'Warche an deene Biergkloterer trainéiere kënnen.
Geschicht
Aus der Geschicht ass Bellevaux ënner verschiddenen Nimm bekannt: Géint 1131 ass et als Belluois ernimmt, 1210 als Belevaz. Op Wallounesch heescht et Belvâ, an déi Zäit wéi et zu Preisen gehéiert huet gouf et Schönenthal genannt.
Bellevaux huet zanter dem 7. Joerhonnert der Abtei Stavelot gehéiert, a vum 9. Joerhonnert un, hunn d'Lännereien um lénksen Uwänner vun der Amblève zum Herzogtum Lëtzebuerg gehéiert. Am 10. Joerhonnert hunn d'Äbt vu Stavelot déi déizäit do d'Soen haten, aus Bellevaux eng Seigneurerie gemaach déi eng Sektioun vun der Meierei Malmedy am Fürstentum Stavelot-Malmedy war. Am 18. Joerhonnert goufen déi Lännereien opgespléckt a Bellevaux gouf 1796 ënner de Fransousen, eng eegestänneg Gemeng am Departement Ourthe.
Nom Wiener Kongress 1815 gouf et vun de Preisen am Ufank als eege Gemeng an duerno vum 10. Mee 1872 bis nom Éischte Weltkrich vu Recht aus verwalt, awer ouni als Sektioun un déi Gemeng ugeschloss ze sinn.
1922 di Ligneuville a Bellevaux sech zesumme fir d'Gemeng Bellevaux-Ligneuville ze forméieren, déi bis 1977 gehalen huet.
Jill De Bruyn
D'Jill De Bruyn, gebuer den 13. Dezember 1993, ass eng lëtzebuergesch Foussballspillerin. Si ass eng Spillerin vum SC Ell.
NGC 4889
Den NGC 4889 ass eng ganz grouss elliptesch Galaxis, déi bal am Zentrum vum Coma-Koup läit an eng Hellegkeet vun 11,5 mag huet.
Jill De Bruyn
Zanter dem Mäerz 2018 spillt d'De Bruyn an der lëtzebuergescher Dammefoussballnationalekipp.
Gënzestrooss
D' Gënzesstrooss (lokal Geenzestrooss, offiziell Route du genêt) ass d'Strooss vun Ettelbréck bis an d'Gënzestad Wolz.
NGC 4889
Si ass vum Typ cD-Galaxis an dominéiert – zesumme mat enger zweeter Risegalaxis, déi eppes méi schwaach liicht dem NGC 4874 – d'Schwéierfeld vum Galaxiëkoup. Déi béid Stäresystemer hunn en héijen Alter a si warscheinlech aus der Fusioun vun e puer klenge Spiralniwwelen entstanen. Hir Distanz ass eppes iwwer 300 Millioune Liichtjoer.